Saquon Barkley

Saquon Barkley (s. 9. helmikuuta 1997 Bronx, New York Yhdysvallat) on yhdysvaltalainen amerikkalaisen jalkapallon pelaaja. Hän pelipaikkansa on keskushyökkääjä. Barkley edustaa NFL-liigassa pelaavaa Philadelphia Eaglesia.

Barkley valittiin kaudella 2019 NFL:n vuoden tulokkaaksi ja vuoden hyökkäyksen tulokaspelaajaksi.https://www.cbssports.com/nfl/news/giants-star-saquon-barkley-wins-fan-vote-to-be-named-pepsi-rookie-of-the-year/ https://247sports.com/nfl/new-york-giants/Article/Saquon-Barkley-Giants-wins-2018-Pepsi-NFL-Rookie-of-the-Year-128518919/ Barkley myös pelannut urallaan kaksi kertaa Pro Bowl-ottelussa.

 Varhainen elämä ja nuoruus 
Saquon Barkley syntyi 9. helmikuuta 1997 Bronxissa, New Yorkissa, nyrkkeilijä Alibay Barkleyn ja Tonya Johnsonin perheeseen. Barkleylla on viisi sisarusta: Shaquona, Aliyah, Rashard ja Ali. Barkleyn veli Alibay Jr. on Los Angeles Angelsin varaus Major League Baseballiin. Hänen isosetänsä Iran Barkley on entinen WBC-keskisarjan mestari. Barkleyn perhe muutti Bronxista Pennsylvanian Bethlehemiin, jossa Saquon Barkley kävi Whitehall High Schoolia. Lukiossa Barkley harrasti amerikkalaista jalkapalloa ja yleisurheilua. Viimeisellä kaudellaan Whitehall High Schoolissa hän juoksi 31 touchdownia.

 Pelaajaura 
 Korkeakoulu 
Saquon Barkley pelasi yliopistojalkapalloa Penn Statessa, jossa hän teki useita koulun ennätyksiä Nittany Lionsin joukkueessa kolmen kauden aikana 2015–2017. Fuksivuotenaan hän juoksi 1 076 jaardia ja seitsemän touchdownia. Toisen kauden aikana hän keräsi 1 496 jaardia ja 18 touchdownia. Viimeisenä vuotenaan hän keräsi yhteensä 1 271 juoksujaardia ja 18 touchdownia. Yliopistouransa aikana hänet nimettiin Big Ten Conferencen vuoden hyökkääväksi pelaajaksi vuosina 2016 ja 2017 ja sijoittui neljänneksi Heisman Trophy -äänestyksessä vuonna 2017. Barkley luopui koulupaikasta vuonna ja ilmoitttautui NFL:n varaustilaisuuteen vuonna 2018.

 NFL-ura: New York Giants 
New York Giants varasi Barkleyn ensimmäisellä kierroksella toisella varausvuorolla vuoden 2018 varaustilaisuudessa. https://www.nfl.com/news/giants-select-rb-saquon-barkley-with-no-2-pick-0ap3000000928912 Heinäkuussa 2018 hän teki Giantsin kanssa neljän vuoden mittaisen ja 31,2 miljoonan dollarin arvoisen tulokassopimuksen. https://web.archive.org/web/20190430082234/https://www.nfl.com/news/story/0ap3000000941478/article/saquon-barkley-signs-fouryear-312m-rookie-deal

Barkley pelasi ensimmäisen NFL-ottelunsa kauden 2019 avausottelussa Jacksonville Jaguarsia vastaan ja teki ottelussa myös ensimmäisen touchdowninsa. https://247sports.com/nfl/new-york-giants/Article/Saquon-Barkley-New-York-Giants-first-touchdown-121672810/ Barkely teki tulokasakaudellaan välittömän vaikutuksen juosten 1 307 jaardia ja 11 touchdownia sekä vastaanottaen 91 syöttöä 721 jaardia ja neljä touchdownia. Barkley nimettiin NFL:n vuoden hyökkääväksi tulokkaaksi ja valittiin Pro Bowl-joukkueeseen.

Kaudella 2020  Barkley kohtasi haasteita, kuten merkittävän polvivamman vuonna 2020, joka piti hänet sivussa suurimman osan kaudesta. Huhtikuussa 2021 Barkley teki Giantsin kanssa yksivuotisen ja 7,217 miljoonan dollarin arvoisen jatkosopimuksen. https://www.giants.com/news/saquon-barkley-fifth-year-option-giants-2021 Barkley palasi kuntoon vuonna 2022 ja ansaitsi toisen Pro Bowl-valinnan.

 Siirto Philadelphia Eaglesiin 
Kauden 2023 jälkeen Barkley kirjoitti kolmivuotisen sopimuksen Philadelphia Eaglesin kanssa. Ensimmäisellä kaudellaan hän auttoi merkittävästi joukkueen selviytymisessä Super Bowl LIX:ään. Vuonna 2024 Barkley johti NFL:n juostujen jaardien määrää ja hänet nimettiin All-Pro-joukkueen ykköseksi.

 Yksityiselämä 
 Perhe 
Barkley on kihloissa Anna Congdonin kanssa. Pariskunta on tavannut vuonna 2017 Penn Statessa ja he ovat olleet yhdessä siitä lähtien. Pariskunnalla on kaksi lasta: vuonna 2018 syntynyt tytär Jada Clare ja syyskuussa 2022 syntynyt poika Saquon Jr. Barkley ja Congdon kihlautuivat helmikuussa 2025.

 Kristinusko 
Barkley on kertonut olevansa harras kristitty ja hän puhunut usein julkisesti uskon roolista elämässä ja uralla. Barkley on kiittänyt julkisesti Jumalaa kyvyistään ja mahdollisuuksistaa, korostanut uskon merkitystä päätöstensä ohjaamisessa sekä nöyryyden säilyttämisessä menestyksen keskellä. Barkley on kertonut uskon olleen voimavara myös loukkaantumisten aikana.

 Hyväntekeväisyys 
Barkley on perustanut Michael Ann ja Saquon Barkley Hope Foundation-säätiön, jonka tarkoituksena on tukea nuorten tavoitteita ja unelmia stipendien, koulutusavun ja yleisurheilun ohjauksen avulla. Barkley on perustanut myös Saquon Barkley Center of Excellence-osaamiskeskuksen St. Luken yliopisto terveysverkoston kanssa Pennsylvanian Whitehalliin. Keskuksen tarkoituksena on tarjota heikossa asemissa oleville nuorille mahdollisuuksia fyysiseen aktiivisuuteen ja opintoihin.

 Lähteet 

 Aiheesta muualla 
 Barkleyn Instagram-sivusto @saquon
 Barkleyn tilastot ESPN:n sivustolla.

Luokka:Yhdysvaltalaiset amerikkalaisen jalkapallon pelaajat
Luokka:Vuonna 1997 syntyneet
Luokka:Elävät henkilöt